als_Latn dik_Latn sag_Latn
USAID në bashkëpunim me Ministrinë e Drejtësisë dhe shumë partnerë të tjerë, do të punojnë sa më shumë në krijimin e parakushteve ligjore, që fëmijët pa marrë parasysh gjininë e tyre të kenë të drejta të barabarta në trashëgimi.
Kështu është thënë në një konferencë për media, ku edhe u prezantua programi për të drejtat pronësore, i përgatitur nga ana e USAID-it.
Ky program ka për qëllim forcimin dhe përmirësimin e proceseve gjyqësore që kanë të bëjnë me lëndët e të drejtave pronësore, gjithashtu ka për qëllim të siguroj që gratë kanë kapacitetin e duhur që të ushtrojnë të drejtat e tyre pronësore.
Drejtori i misionit të USAID-it James Hope,tha se të drejtat për të pasur pronësi dhe për ta trashëguar atë është e drejtë themelore njerëzorë dhe sipas tij, po ashtu, është një hallkë e rëndësishme në zinxhirin e zhvillimit në vend.
Ai tha se përmes këtij programi ata mundohen t’i adresojnë zbrazëtit që ekzistojnë në mbrojtjen e të drejtave të njeriut.
Sipas tij, për t’i arritur këto objektiva, USAID-i punon me një numër partnerësh, si me Institucionet e Qeverisë së Kosovës në nivelin lokal dhe në nivelin Qendror, me sektorin e shoqërisë civile dhe me sektorin privat.
Ministër i Drejtësisë, Hajredin Kuqi, tha se ministria e tij do të kujdeset që të krijoj parakushte ligjore që do të kenë të drejta të barabarta në trashëgimi fëmijët pa marrë parasysh gjininë e tyre.
Sipas tij,pjesëmarrja e gruas në jetën ekonomike në mënyrë të barabartë është një parakusht edhe për zhvillimin e qëndrueshëm të vendit tonë dhe për barazinë e të gjithë qytetarëve të Kosovës.
Ky program i USAID-it për të drejtat pronësore është aktivitet katër vjeçar që synon të adresojë sfidat e ndërlidhura me të drejtën pronësore dhe të zhvilloj një plan për të stabilizuar regjimin e të drejtave pronësore në Kosovë.
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Ministria e Bujqësisë, Pylltarisë dhe Zhvillimit Rural do të vazhdojë të mbështesë gratë...
Gjatë rritjes së fotografisë është shumë e rëndësishme se çfarë do të shihni. Janë dy...
Miss Britania Shelby Tribble nga Plymouthi është përballur së fundmi me kritikat e përdoruesve...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn